Iste ye un articlo sobre una cinta estausunidense de cine belico; ta atros usos, se veiga The Green Berets.

The Green Berets (títol orichinal en anglés, en aragonés Os boinas verdas, enguerada en Aragón con o títol traduciu enta lo castellano como Los boinas verdes) ye una cinta de cine estausunidense de cine belico dirichida por John Wayne y Ray Kellogg seguntes un guión adaptau por James Lee Barrett basau en a novela The Green Berets, publicada por Robin Moore en 1965, con una banda sonora orichinal de Miklós Rózsa, una dirección de fotografía de Winton C. Hoch y una producción cinematografica de Michael Wayne ta la productora cinematografica Batjac Productions. Conta con un elenco d'actors formau por John Wayne, David Janssen, Jim Hutton, Aldo Ray, Raymond St. Jacques, Bruce Cabot, Patrick Wayne, Luke Askew y George Takei.

A cinta se centra en l'actividat d'una unidat d'as United States Army Special Forces (conoixidas popularment como green berets u boinas verdas) dende lo suyo recrutamiento por o coronel Mike Kirby dica las suyas batallas en Vietnam mientres a guerra de Vietnam en l'anyo 1965, en as primeras etapas d'a intervención estausunidense en a guera, encara que la visión d'a cinta ye propia d'un momento delicau, cuan en os Estaus Unius la participación en a guerra ya no yera popular y veniba d'escayecer-se la ofensiva d'o Tet, y la intención d'a cinta ye clarament de propaganda politica a favor d'a participación estausunidense en a guerra. A cinta s'ambienta en Fort Benning en Cheorchia y en Vietnam y se rodó casi integrament en Fort Benning (bels elementos d'a escenografía se dixoron ta que los fesen servir ta lo suyo entrenamiento as unidaz militars), con belas escenas filmadas en Alabama y California.

Elenco
{|class="wikitable sortable" style="font-size: 90%;"
|-
! style="background:#ABD2D0;" | Actor
! style="background:#ABD2D0;" | Papel
! style="background:#ABD2D0;" | Notas
|-
|
| ''|
|}

Se veiga tamién
Cine en 1968.
Cintas de 1968.
The Green Berets (cinta)